Kopaný závoz

Kopaný závoz () je druhý najvyšší vrch Krupinskej planiny. Nachádza sa približne  severovýchodne od Senohradu vo VVP Lešť.

 Poloha 
Nachádza sa na severnom okraji Krupinskej planiny, v centrálnej časti geomorfologického podcelku Závozská vrchovina. Leží asi 3 km severovýchodne od obce Senohrad na území vojenského výcvikového priestoru Lešť, v katastrálnom území Lažteky, v okrese Zvolen. Z tohto dôvodu je verejnosti bežne neprístupný a na jeho vrchol nevedie značkovaný turistický chodník. Najbližším sídlom je južne situovaný Senohrad, rovnakým smerom leží Dačov Lom, západne sa nachádza Krupina a severozápadne Pliešovce.

 Opis 
Kopaný závoz leží v samostatnom masíve v centrálnej časti podcelku Závozská vrchovina. Západne sa nachádza Polonka (), Zalaz (), Kučalach (), Žobrák () a Boroščie (), južne Náklo (), Žiar (), Trpínec (), Veľký hrb () a Priečny diel (), východne Starý laz (), Veľké blato (), Kobola (), Jaseňový vrch (), Dlhý diel () a Mavercová () a severne Vŕšok (), Javorie (), Vysoká (), Priečne bralo (), Klinkovica (), Medveďov vrch (), Hánková () a Ježová ().Javorie – Ostrôžky. Turistická mapa. 1 : 50 000. Harmanec: VKÚ, a. s. Oblasť patrí do povodia Ipľa, kde vodu zo severných častí odvádzajú prítoky Klinkovice do Krupinice, západné svahy odvodňuje potok Náklo a východné Litava. 

 Výhľady 
Vrcholovú časť pokrýva nesúvislý lesný porast, ktorý umožňuje rozhľad. Z vhodných lokalít sú odtiaľ viditeľné okolité vrcholy Krupinskej planiny a blízkeho Javoria, pri vhodných podmienkach možno vidieť aj Ostrôžky, Štiavnické vrchy a vrchy v severnom Maďarsku.

 Prístup 
Oblasť vo vojenskom výcvikovom priestore Lešť je verejnosti neprístupná, preto tu nie sú ani značené turistické chodníky. Lesom naň vedie chodník z obce Senohrad. 

 Referencie 

 Pozri aj 
 Krupinská planina
 Lešť
 Zoznam vrcholov v Krupinskej planine

 Externé odkazy 
 Poloha na turistickej mape

Kategória:Vrchy v Krupinskej planine
Kategória:Vrchy v okrese Zvolen
Kategória:Vrchy pod 1000 metrov na Slovensku
Kategória:Lešť (vojenský obvod)